
Monostorapáti,Taliándörögd, Kapolcs, Vigántpetend, Hegyesd, Sáska  

községek  Önkormányzata Képviselő-testületei 

2017. április 19-i  együttes ülésére

                    Tárgy: Településképi Arculati Kézikönyv, és helyi rendelet készítésének 
                                       egyeztetése 
                         Előadó: Takács Lászlóné jegyző 
Tisztelt Képviselő – Testület!
Az Országgyűlés a magyarországi települések jellegzetes értékeinek és arculatának megóvása, 
kialakítása és az épített és természeti környezet egységes védelme érdekében megalkotta a
 településkép védelméről szóló 2016. évi LXXIV törvényt (a továbbiakban: törvény).

A törvény alapján önkormányzatnak rendeletben kell megállapítani a településkép védelmi elemeit, követelményeit és felelősségi viszonyait, annak érdekében, hogy az építmények tervezése, építése folyamán a hagyományt őrző táji építészeti értékek megőrzésre kerüljenek.

A helyi rendelet alapján az önkormányzat különböző településkép-érvényesítési eszközöket 
gyakorolhat. /pl. építési engedélyezési eljárásokban szakmai konzultáció, véleményezés, 
településképi bejelentési, településképi kötelezési eljárást folytathat le, stb./

A településképi rendelet szakmai megalapozása érdekében településképi arculati kézikönyv készül.

A kézikönyv a - települések természeti és épített környezete által meghatározott - településképi 
jellemzők bemutatásának és minőségi formálásának eszköze. A kézikönyv feltárja és ismerteti a településen belül jól elkülönülő egyes településrészek arculati jellemzőit és értékeit, és ennek
 figyelembevételével szöveges és képi megjelenítés formájában javaslatot tesz a településképhez illeszkedő építészeti elemek alkalmazására.

A kézikönyv tartalmi elemeit, elfogadásának rendjét a 314/2012 (XI.8.) számú Kormányrendelet határozza meg.
A törvény értelmében az önkormányzat Képviselő-testülete legkésőbb 2017. október 1. napjáig
 köteles megalkotnia vagy módosítania a településképi rendeletét.
/A Kézikönyv próba verziója megtekinthető a Hivatalban /
Előzetes tájékoztatás alapján a települések egységesen egymillió forint állami támogatást kapnak erre a célra. Folyamatban van árajánlatok beszerzése a tervező cégektől. Célszerű lenne a hivatalhoz tartozó önkormányzatok egy tervező céget, főépítészt bíznának meg a feladat ellátásával.  Javasolta az alábbi határozati javaslat elfogadását.
Monostorapáti, 2017. április 11.










Takács Lászlóné 










      jegyző  

…./2017. (….) határozati javaslat 
……………..község Önkormányzata Képviselő-testülete a Településképi Arculati Kézikönyv, és helyi rendelet  készítési kötelezettségről  szóló tájékoztatást tudomásul vette. Képviselő-testület felhatalmazza a polgármestert és a jegyzőt  az árajánlatok bekérésére,  tervező cégekkel történő egyeztetésre.
Felelős:  polgármester, jegyző 
Határidő: 2017. május 31.

